Desktop

Kiçi (kitsch) është një term që buron nga gjuha gjermane, ose nga gjuha jidish, dhe përdoret për ta kategorizuar llojin e artit që konsiderohet të jetë kopjim i pashije i një stili tashmë ekzistues artistik. Ky term shpesh shfrytëzohet edhe për t’iu referuar çdo lloj arti që vlerësohet se i takon shijes së keqe dhe prodhohet në mënyrë komerciale.

Ndonëse etimologjia e këtij termi është ende e pasigurt, ekziston një pajtueshmëri e gjerë se ai vjen nga tregjet artistike të Munichut, në vitet 1860 dhe 1870, ku ka shërbyer për t’i përshkruar pikturat dhe skicat e lira të cilat kanë qenë shumë të popullarizuara në atë periudhë.

Disa ndër veprat më të rëndësishme për kiçin janë: "Five Faces of Modernity: Modernism, Avant-garde, Decadence, Kitsch, Postmodernism", nga Matei Calinescu, "Kitsch and Art", nga Tomas Kulka, si dhe "Kitsch-The World of Bad Taste", nga Gillo Dorfles, në të cilin gjendet esetë antologjikë: "Phenomenology of Kitsch" nga Ludwig Giesz dhe "Kitsch" nga Hermann Broch.

Lidhje të jashtme

 * Avant-Garde and Kitsch&mdash; Ese klasik nga Clement Greenberg
 * On Kitsch&mdash;Pjesë të përzgjedhura nga manifesti i Odd Nerdrum